text: Варта таксама скараціць спажыванне солі. Лімітавая дапушчальная доза для дарослага чалавека складае шэсць грамаў — не больш за адну чайную лыжку, адзначыў Лебенс.
  Акрамя таго, неабходна ўжываць раслінную ежу. Сачавіца, гарох, арэхі і нут утрымліваюць жыццёва важныя для арганізма пажыўныя рэчывы, белкі і вугляводы.
  Важна сачыць за тым, каб чалавек не пераядаў. Для гэтага ўрач рэкамендуе есці павольна і выкарыстоўваць талеркі меншага памеру. Кішачніку, адзначыў Лебенс, патрабуецца каля 20 хвілін, каб паведаміць мозгу аб сытасці.
  У заключэнні ўрач настойліва парэкамендаваў ужываць не менш за два літры вадкасці ў суткі, каб падтрымліваць высокі ўзровень гідратацыі арганізма.
  
  204-ы дзень пратэстаў: страйк заўзятараў, гадасці для Кубракова, прадказанні Ціханоўскай і «РСП» на волі Паслявыбарчыя пратэсты ў Беларусі працягваюцца 204…
  Танцы, маршы і сабачка на стале. Так прайшоў 155-ы дзень пратэстаў Беларусы ў краіне і па-за яе межамі чарговы дзень…
  Вячорка: «Вялікія маршы вернуцца» Дарадца Святланы Ціханоўскай па пытаннях замежнай палітыкі Франак Вячорка ў эфіры «Белсат»…
  Голас пратэставых двароў: чаго не хапае беларускай рэвалюцыі, і які будзе яе новы этап? Чаму вынікі года аптымістычныя – нягледзячы ні…
  Першыя тыдні пратэстаў. Ужо гістарычныя здымкі Напярэдадні Народнага Ультыматуму ўзгадваем першыя тыдні пратэстаў
  Юбілейная нядзеля пратэстаў – «Марш гонару» праходзіць ва ўсіх гарадах Беларусі. ОНЛАЙН «Белсат» у жывым эфіры аналізуе падзеі дня
  Мянчук пасля акцыі 6 верасня: У Жодзіна прывезлі мінімум 259 чалавек. Што з жонкай – невядома АМАП і вайскоўцы не цураюцца масава хапаць…
  У гарадах Украіны прайшлі маршы ў памяць Сцяпана Бандэры У 111-ю гадавіну з дня нараджэння кіраўніка Арганізацыі ўкраінскіх нацыяналістаў,…
  
  Без адукацыі, затое з грашыма: ці зарабляюць касіры ў крамах па $700—1000, як тое абяцаюць у рэкламе?
  Некалькі гадоў таму па дадатковы даход беларусы ішлі ў распаўсюднікі латарэйных білетаў. На ўдалым месцы можна было атрымаць сярэднюю зарплату. Пасля прыйшла эпоха кандуктараў, якія зараблялі амаль столькі ж, як і кіроўцы грамадскага транспарту.
  Цяпер жа, калі меркаваць па аб’явах у сталічным метро, ледзь не самая запатрабаваная і прыбытковая праца ў Мінску — касір-кантралёр.
  "Ад 5 мільёнаў рублёў" — гэта прапанова "Еўраопта". "Вопыт працы, зарплата 6 мільёнаў" — а гэта ўжо набірае людзей "Віталюр".
  Прычым у гандлёвыя сеткі шукаюць яшчэ і ахоўнікаў, грузчыкаў, абвальшчыкаў мяса, кухараў… Адкрываюцца ўсё новыя і новыя крамы, таму супрацоўнікаў катастрафічна бракуе. Прыцягваць моладзь удаецца толькі высокімі заробкамі.
  Яшчэ ў студзені 2012 года дырэктар "Еўрагандлю" Андрэй Зубкоў казаў, што найлепшыя супрацоўнікі ў крамах "Еўраопт" атрымліваюць па $1000.
  У такія лічбы мала хто паверыў, але дыспрапорцыя відавочная. Напрыклад, у багатай Маскве касіры маюць у сярэднім каля $750, а ў мінскім "Віталюры" ім гатовыя плаціць па $700.
  Ці насамрэч я змагу атрымліваць такія грошы нават без адпаведнай адукацыі? Пачынаю абтэлефаноўваць аддзелы кадраў гандлёвых сетак.
  "Вопыт працы ёсць?" — "Не…" — "Зараз пераднавагодні месяц, часу на навучанне няма. Патрэбныя касіры, каб адразу выйсці на працу на поўную занятасць". Падобную аргументацыю чую яшчэ ў адной сетцы, дзе мне раяць звяртацца пасля Новага года.
  Зарплата пачне налічвацца з першага дня працы. Праўда, пралічыць, колькі я атрымаю, складана. Мне абяцаюць 3 мільёны рублёў і працэнт ад касавай выручкі.
  Для "Рублёўскага" расказваю, што я малады касір, раней працаваў у райцэнтры, а цяпер збіраюся скарыць сталіцу. "Прыязджайце на сумоўе. Напэўна, вы нам падыдзеце", — чую радасны голас у слухаўцы. "А заробак які?" — "Стартавы будзе 3,85 мільёна. Але будуць яшчэ і іншыя выплаты. Рэальна будзеце зарабляць больш. Графік працы — два дні праз два".
  Цяпер час паразмаўляць з тымі, хто ўжо не першы месяц праводзіць за касай. "Я працую ўжо год. Але цякучка ў краме такая, што з часу майго прыходу пазвальняліся амаль усе, — расказвае 24-гадовая Наталля з „Еўраопта“. — 12 гадзін за касай, фактычна без магчымасці адбегчы ў прыбіральню ці проста адпачыць падчас абеду… Гэта складаная праца, хоць грошы можна атрымаць даволі вялікія. Рэальна я атрымліваю каля 6–6,5 мільёна рублёў. Каля таго і ў калегаў. Вось толькі часу іх траціць не застаецца".
  Касіры наракаюць, што штрафы часцяком з’ядаюць ільвіную частку заробку. Нястача ў касе, хвіліннае спазненне, скарга кліента — пасля ўсіх вылічванняў у неспрактыкаваных супрацоўнікаў на руках застаецца палова абяцанага заробку, добра калі 4 мільёны рублёў. Але з часам прывыкаюць і да гэтага. "Такія грошы — амаль $600 — без адукацыі я наўрад ці дзе-небудзь атрымаю, — прызнаецца Ірына, якая ўладкавалася ў „Карону“. — А той, хто ра-зумнейшы, ідзе ў кіраўніцтва нашых крамаў. У параўнанні з іхнімі заробкамі мы маем капейкі".